pythainlp/thai-wiki-dataset-v4 huggingface dataset:
เพลงชาติจักรวรรดิออตโตมัน

จักรวรรดิออตโตมันใช้เพลงชาติมาตั้งแต่การก่อตั้งในช่วงปลายคริสตศตวรรษที่ 13 แต่ไม่ได้ใช้เพลงเฉพาะหรือเพลงชาติจนกระทั่งคริสตศตวรรษที่ 19 ในรัชสมัยมาฮ์มุดที่ 2 เมื่อมีการจัดวงดุริยางค์ของจักรวรรดิและทหารการให้เป็นแบบตะวันตก จูเซ็ปเป โดนีเซ็ตตี (Giuseppe Donizetti) หรือมีชื่อในจักรวรรดิออตโตมันว่า โดนีเซ็ตตี พาชา (Donizetti Pasha) หัวหน้าฝ่ายนี้ เป็นผู้ประพันธ์เพลงสรรเสริญพระบารมีแบบตะวันตกเพลงแรกที่มีชื่อว่า "มาฮ์มูดีเย มาร์เชอ" (Mahmudiye Marşı)
เหมือนกับพระมหากษัตริย์องค์อื่นในยุคนั้น เพลงชาติจักรวรรดิออตโตมันเป็นเพลงสรรเสริญพระบารมี ไม่ใช่เพลงชาติ ทำให้ต้องมีการแต่งเพลงใหม่เมื่อมีจักรพรรดิองค์ใหม่เสวยราชบัลลังก์ อย่างไรก็ตาม ใน ค.ศ. 1844 ด้วยการปฏิรูปตันซีมัต "เมจีดีเย มาร์เชอ" จึงกลายเป็นเพลงชาติแรกของจักรวรรดิออตโตมัน ธงชาติแรกของจักรวรรดิ (ซึ่งดูคล้ายกับธงตุรกีในปัจจุบัน) ถูกสร้างขึ้นใน ค.ศ. 1844
หลังเริ่มแต่งเพลงสรรเสริญพระบารมี มีสุลต่านสองพระองค์ที่ไม่มีเพลงของพระองค์ องค์แรกคือสุลต่านมูรัดที่ 5 ที่ครองราชย์แค่ 3 เดือนใน ค.ศ. 1876 และองค์ที่สองคือเมห์เหม็ดที่ 6 สุลต่านองค์สุดท้ายชองจักรวรรดิออตโตมันที่ใช้เพลง "มาฮ์มูดีเย มาร์เชอ"
เฉพาะ "ฮามีดีเย มาร์เชอ" และ "เรชาดีเย มาร์เชอ" เท่านั้นที่มีเนิ้อร้อง ส่วนอีกสามเพลงมีแต่เสียงดนตรี
คิม จี-ซู (นักแสดง)

คิม จี-ซู (เกิด 30 มีนาคม ค.ศ. 1993) หรือเป็นที่รู้จักในชื่อ จีซู เป็นนักแสดงชาวเกาหลีใต้
ชีวิตในวัยเด็กและการศึกษา.
ในโรงเรียนประถมศึกษา จีซูเป็นนักกีฬายูโดและแข่งขันในระดับชาติก่อนที่จะถอนตัวเนื่องจากอาการบาดเจ็บ เขาเป็นเด็กฝึกหัดนักแสดงภายใต้เจวายพีเอนเตอร์เทนเมนต์ในปี พ.ศ. 2555
จีซูเป็นนักศึกษาของ Digital Seoul Culture Arts University ซึ่งเขาเรียนเอกสาขาภาพยนตร์
อาชีพ.
จีซูเริ่มการแสดงด้วยการแสดงบนละครเวทีในปี 2009 และหนังสั้น ก่อนที่จะได้รับการยอมรับมากขึ้นในละครเรื่อง Angry Mom ในปี 2015 ตั้งแต่นั้นมาจีซูก็ได้แสดงในหลายบทบาทบนละครโทรทัศน์ เช่น Cheer Up!, Page Turner, Moon Lovers: Scarlet Heart Ryeo และภาพยนตร์ One Way Trip ต่อมาในปี 2017 จีซูร่วมแสดงในละครคอมเมดีแฟนตาซีเรื่องสาวน้อยจอมพลัง โดบงซุน ของช่อง JTBC และละครเรื่อง Bad Guys 2 ในปี 2018 จีซูได้ไปเคสต์การแสดงเรื่อง Ping Pong Ball และละครเน็ตฟลิกซ์เรื่อง My First First Love
ต่อมาในปี 2020 จีซูเซ็นสัญญานักแสดงสังกัดค่าย KeyEast และในปี 2021 จีซูได้รับบทนำชายในละครประวัติศาสตร์เรื่อง River Where the Moon Rises โดยละครจะออกอากาศในช่วงเดือนกุมภาพันธ์ ซึ่งได้ถ่ายทำไปแล้วในหลายส่วนก่อนที่จะมีการยืนยันข้อกล่าวหาการกลั่นแกล้งในโรงเรียนเดิมของเขา ทำให้จีซูถูกถอดถอนการเป็นนักแสดงนำในเรื่อง บทบาทนี้ได้รับการคัดเลือกนักแสดงนา อิน-อู มารับหน้าที่แทน ซึ่งจีซูจะเข้ารับราชการทหารในเดือนตุลาคม
เฉาก๊วยชากังราว

บริษัท เฉาก๊วยชากังราว จำกัด เป็นบริษัทในประเทศไทย ประกอบธุรกิจการผลิตอาหารและผลิตภัณฑ์อาหารอื่น ๆ ผลิตภัณฑ์ที่มีชื่อเสียง คือ เฉาก๊วย ตรา "เฉาก๊วยชากังราว" จดทะเบียนตั้งเป็นบริษัทเมื่อวันที่ 2 กรกฎาคม พ.ศ. 2552 ชื่อของผลิตภัณฑ์มาจากชื่อเมืองโบราณชากังราว
ประวัติ.
เดิมเสริมวุฒิ สุวรรณโรจน์ ผู้ก่อตั้งบริษัท ทำงานที่ศูนย์การศึกษานอกโรงเรียน แต่เงินเดือนน้อย จึงคิดหารายได้เสริม วันหนึ่ง บุตรชายของเสริมวุฒิที่เพิ่งจบการศึกษามาบอกเสริมวุฒิว่า จะไปทำงานกับเพื่อนคนหนึ่งซึ่งทำธุรกิจเฉาก๊วย ผ่านไปสองเดือน เสริมวุฒิกับบุตรชายจึงซื้อเฉาก๊วยมาลองทำขาย ช่วงแรกไม่ได้รับความเชื่อถือจากผู้บริโภคมากนัก จึงนำต้นเฉาก๊วยจริงไปสาธิตวิธีทำเฉาก๊วยในเทศกาลต่าง ๆ ของจังหวัดกำแพงเพชร หลังจากนั้น เฉาก๊วยชากังราวก็เป็นที่รู้จักและเติบโตขึ้นอย่างรวดเร็ว มียอดขายจากวันละไม่ถึง 50 บาท เป็น 5,000–6,000 บาท จนกระทั่งมียอดขายเพิ่มขึ้นจนถึงหลักล้าน จึงขยายธุรกิจมาจนทุกวันนี้
รูปจำลองพระบรมรัตนโกศ

รูปจำลองพระบรมรัตนโกศ  เป็นอนุสรณ์สถานที่อุทิศแด่อดีตพระมหากษัตริย์พระบาทสมเด็จพระนโรดม สีหนุที่กรุงพนมเปญ ประเทศกัมพูชา อนุสาวรีย์ทองแดงมีความสูง 4.5 เมตร ซึ่งอยู่ใต้สถูปที่สูง 27 เมตร ในฝั่งตะวันออกของสวนวิมานเอกราช มีการใช้เงินสร้างตัวอนุสาวรีย์ไปประมาณ 1.2 ล้านดอลลาร์สหรัฐและใช้เวลาประมาณ 8 เดือนจะแล้วเสร็จ ในวันเปิดตัวอนุสาวรีย์ในเดือนตุลาคม ค.ศ. 2013 มีสารวัตรทหารจัดบริเวณใกล้ตัวอนุสาวรีย์ ทำให้มีการตรวจสอบอย่างแน่นหนาก่อนเข้าถึงอนุสาวรีย์ในวันนั้น พระบาทสมเด็จพระนโรดม สีหนุ เสด็จสวรรคตในวันที่ 15 ตุลาคม ค.ศ. 2012 ที่ปักกิ่ง ประเทศจีน คงเหลือแด่พระมหาวีรกษัตรีย์นโรดม มุนีนาถ สีหนุ พระวรราชมารดา และพระบาทสมเด็จพระบรมนาถ นโรดม สีหมุนี
อนุสาวรีย์นี้ก่อตั้งขึ้นเพื่อยกย่องความสำเร็จของพระบาทสมเด็จพระนโรดม สีหนุ ในการทำให้ประเทศเป็นเอกราชจากอาณานิคมฝรั่งเศสในวันที่ 9 พฤศจิกายน ค.ศ. 1953
กลุ่มอาการคอร์ซาคอฟ

กลุ่มอาการคอร์ซาคอฟฟ์ (KS) เป็นโรคสูญเสียความทรงจำซึ่งเกิดจากการขาดไธอามีนหรือวิตามิน B1 โดยทั่วไปแล้วเกี่ยวข้องกับการเสพติดเครื่องดื่มแอลกอฮอล์เรื้อรัง ชื่อของโรคนั้นตั้งตามเซียร์เกย์ คอร์ซาคอฟ นักจิตประสาทวิทยาผู้ค้นพบโรคนี้ในศตวรรษที่ 19
การขาดไธอามีนและผลพิษจากแอลกอฮอล์ส่งผลกระทบที่ธาลามิกนิวเคลียสส่วนมีเดียลดอร์ซอลและที่แมมิลารีบอดีในระบบลิมบิก ส่งผลให้มีปัญหาในการเรียนรู้สิ่งใหม่และไม่สามารถจดจำเหตุการณ์ที่พึ่งเกิดขึ้นได้ หากโรคนี้ไปส่งผลกระทบเพิ่มที่บริเวณเวอร์นิคเกจะส่งผลให้เกิดกลุ่มอาการเวอร์นิคเก-คอร์ซาคอฟ 
อัางอิง.
<templatestyles src="Reflist/styles.css" />
หยาง จื่อ

หยาง จื่อ (พินอิน: Yáng Zǐ; เกิด 6 พฤศจิกายน ค.ศ. 1992) หรือที่รู้จักในชื่อ แอนดี้ หยาง (Andy Yang) เป็นนักแสดงและนักร้องชาวจีน หยางจื่อได้รับเลือกจาก "" ให้เป็นหนึ่งในแห่งยุคหลังทศวรรษ 1990 
ประวัติ.
จบการศึกษาจากวิทยาลัยภาพยนตร์ปักกิ่ง ในวัยเด็กได้ฉายแววการแสดงจากภาพยนตร์เรื่อง "นางพญาจอมราชันย์" (2004) และรับบทเป็น เซี่ยเสวี่ย ในซิตคอมเรื่อง "Home With Kids" (2005) จนได้รับความสนใจและเป็นที่ชื่นชอบจากสาธารณชน ต่อมา ใน ค.ศ. 2012 หยางจื่อก้าวเข้าสู่วงการจอเงินจากเรื่อง "Insisrence" (2012) และได้รับรางวัลนักแสดงหน้าใหม่จากงาน Golden Phoenix Awards ครั้งที่ 14 
นอกจากนี้ยังมีผลงานออกมามากมายเช่น "Battle of Changsha" (2014), "Ode to Joy" (2016), "จูเซียน กระบี่เทพสังหาร" (2016), "Ode to Joy 2" (2017), "Ashes of Love" (2018), "Go Go Squid!" (2019) 
โดยหยางจื่อ ได้รับการจัดอันดับ 100 ดาราจีนผู้ทรงอิทธิพล จาก นิตยสารฟอบส์ ดังนี้ ปี 2017 อยู่ในอันดับที่ 73 ปี 2019 อยู่อันดับที่ 24 ปี 2020 อยู่ในอันดับที่ 13 และปี 2021 อยู่ในอันดับที่ 8
วัดปากคาน

วัดปากคาน  เป็นวัดตั้งอยู่บริเวณที่แม่น้ำคานมาบรรจบกับแม่น้ำโขง ในแขวงหลวงพระบาง หลวงพระบาง ประเทศลาว อยู่ใกล้กับวัดเชียงทอง สร้างขึ้นราว พ.ศ. 2280 ในสมัยเจ้าอินทโฉม ต่อมาถูกทิ้งร้างไป จนชาวไทลื้อเข้ามาบูรณะ
สิม.
จุดเด่นของวัด คือ สิมที่ถือเป็นตัวอย่างของสิมแบบไทลื้อที่ดีที่สุดในเมืองหลวงพระบาง คือ มีลักษณะอาคารที่มีคอสองกว้าง และมีความสูงของหลังคาทางด้านหน้าและด้านยาวเท่ากัน โดยมากแล้วสิมแบบไทลื้อจะพบมากในแคว้นสิบสองปันนา การปรากฏสิมแบบไทลื้อที่พลวงพระบาง แสดงให้เห็นการอพยพเคลื่อนย้ายของคนไทลื้อจากสิบสองปันนาลงมาตั้งถิ่นฐานอยู่ที่เมืองหลวงพระบาง สิมของวัดปากคานมีผังพื้นเป็นรูปสี่เหลี่ยมผืนผ้า กว้าง 3 ห้อง ยาว 6 ห้อง หลังคามี 2 ชั้น ชั้นบนเป็นทรงจั่ว ชั้นล่างแยกเป็นหลังคาปีกนก คลุมรอบสิมทั้งสี่ด้าน สันหลังคาปีกนกมีพญานาคทอดตัวลงมาทั้งสี่มุม ตัวอาคารมีทางเข้าทุกทิศทาง ทางขึ้นด้านหน้าเป็นบันไดกว้าง มีประตูหน้า 3 ประตู ตกแต่งด้วยซุ้มโขงแบบเรียบง่าย ภายในซุ้มประดับปูนปั้นรูปหงส์ ด้านทิศใต้มีทางเข้า 1 ประตู มีเจดีย์ทรงบัวเหลี่ยมตั้งชิดกับฐานของสิม หลักสีมามีรูปทรงเตี้ยมาก ทำเป็นรูปดอกบัว
ภายในมีฐานชุกชีแบบลอยตัวไม่ติดผนังด้านหลัง ซึ่งสามารถเดินประทักษิณรอบพระประธานได้ ส่วนผนังมีการติดลายพอกคำเป็นรูปต่าง ๆ เช่น ดอกไม้ พระธาตุเจดีย์ และรูปพระพุทธเจ้าปางประทับนั่งสมาธิในซุ้มเรือนแก้ว วัดไม่มีฮูปฝาผนัง
Hungarian pengő

<ns>0</ns>
 <revision>
 <timestamp>2021-03-06T16:36:26Z</timestamp>
 <contributor>
 <username>ชาวไทย</username>
 </contributor>
 <comment>เปลี่ยนทางหน้าไปยัง แป็งเกอ</comment>
 <origin>9290044</origin>
 <model>wikitext</model>
 <format>text/x-wiki</format>
ฮานาวะ (จังหวัดฟูกูชิมะ)

ฮานาวะ  เป็นเมืองที่ตั้งอยู่ในจังหวัดฟูกูชิมะ ประเทศญี่ปุ่น ณ วันที่ 1 มกราคม 2020 เมืองนี้มีประชากรประมาณ 8,369 คน 3,301 ครัวเรือน ความหนาแน่นประชากร 40 คนต่อตารางกิโลเมตร และมีพื้นที่ทั้งหมด 
ภูมิศาสตร์.
ฮานาวะตั้งอยู่ทางตอนใต้สุดของจังหวัดฟูกูชิมะ โดยมีพรมแดนติดกับจังหวัดอิบารากิทางทิศใต้ ฮานาวะมีภูมิอากาศแบบอบอุ่นชื้น (Köppen "Cfa") อุณหภูมิเฉลี่ยต่อปีในฮานาวะคือ ปริมาณน้ำฝนเฉลี่ยต่อปีอยู่ที่ โดยมีเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ และต่ำสุดในเดือนมกราคมที่ประมาณ 
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของฮานาวะได้ลดลงตลอด 40 ปีที่ผ่านมา
ประวัติศาสตร์.
พื้นที่ของฮานาวะในปัจจุบันเป็นส่วนหนึ่งของแคว้นโบราณที่ชื่อแคว้นมุตสึ ส่วนหนึ่งของพื้นที่นี้ถือครองโดยแคว้นศักดินาทานางูระ และส่วนหนึ่งเคยเป็นดินแดน"เท็นเรียว" ภายใต้การควบคุมโดยตรงของรัฐบาลโชกุนโทกูงาวะในยุคเอโดะ หลังจากการฟื้นฟูเมจิ พื้นที่นี้ถูกจัดให้เป็นส่วนหนึ่งของอำเภอฮิงาชิชิรากาวะในภูมิภาคนากาโดริของแคว้นอิวากิ
หมู่บ้านสึเนโตโยะก่อตั้งขึ้นเมื่อวันที่ 1 เมษายน 1889 โดยก่อตั้งเป็นระบบเทศบาลในยุคใหม่ หมู่บ้านนี้ได้รับการยกฐานะเป็นเมืองเมื่อวันที่ 3 พฤศจิกายน 1948 โดยได้เปลี่ยนชื่อเป็นฮานาวะในเวลานั้น และเมืองฮานาวะก็ได้ผนวกเอาหมู่บ้านข้างเคียง ได้แก่ ซาซาฮาระ อิชิอิ และทากางิ ในเดือนมีนาคม 1955
เศรษฐกิจ.
เศรษฐกิจของฮานาวะเน้นเกษตรกรรมเป็นหลัก พืชเพาะปลูกที่สำคัญคือ บุก (Konjac)
การศึกษา.
ฮานาวะมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง โรงเรียนที่รวมมัธยมต้นและมัธยมปลาย 1 แห่ง
เส้นประสาททรอเคลียร์

เส้นประสาททรอเคลียร์  หรือเรียกอีกอย่างหนึ่งว่า ประสาทสมองเส้นที่ 4 เป็นเส้นประสาทสั่งการ (เส้นประสาทกายนำออก) ที่เลี้ยงเพียงหนึ่งกล้ามเนื้อ คือ กล้ามเนื้อซุพีเรียร์ ออบลีก ของดวงตา ซึ่งทำงานผ่านโครงสร้างที่เรียกว่าทรอเคลียร์ที่มีลักษณะคล้ายรอก
เส้นประสาททรอเคลียร์มีลักษณะเฉพาะหลายประการในบรรดาเส้นประสาทสมองทั้งหมด ดังนี้
เส้นประสาททรอเคลียร์ที่มีต้นกำเนิดเหมือนกัน (homologous) พบได้ในสัตว์มีกระดูกสันหลังที่มีขากรรไกรทุกชนิด คุณสมบัติที่เป็นเอกลักษณ์ของเส้นประสาททรอเคลียร์ เช่น การออกทางด้านหลังจากก้านสมองและการไปเลี้ยงกล้ามเนื้อด้านตรงข้ามนั้น มีให้เห็นในสมองส่วนดั้งเดิม (primitive brain) ของฉลาม
เส้นประสาททรอเคลียร์ของมนุษย์พัฒนามากจากแผ่นฐาน (basal plate) ของสมองส่วนกลางในระยะเอ็มบริโอ คำว่า ทรอเคลีย ("trochlea") และทรอเคลียร์ ("trochlear") มาจากภาษากรีกโบราณ "trokhiléa" หมายถึง “รอก หรือ เครื่องชักรอก”
รายชื่อภาพยนตร์ไทย พ.ศ. 2564

รางวัลภาพยนตร์ไทยประจำปี พ.ศ. 2564/2021
รายชื่อภาพยนตร์ไทย ที่ออกฉายครั้งแรกในปี พ.ศ. 2564/2021 เรียงตามวันฉาย
รายชื่อภาพยนตร์ไทย ที่ออกฉายครั้งแรกผ่านช่องทางออนไลน์.
เนื่องจากในปี พ.ศ. 2563/2020 มีภาพยนตร์ไทยขนาดยาวจำนวนหนึ่งที่เลือกจัดจำหน่ายตนเอง หรือได้รับการจัดจำหน่ายครั้งแรกผ่านช่องทางการเข้าถึงออนไลน์ในรูปแบบต่างๆ หรือระบบ Streaming แทนการจัดฉายในโรงภาพยนตร์ โรงมหรสพ หรือสถานที่สาธารณะอื่นๆ ตามแนวทางที่เคยปรากฏมาตลอด - ตารางด้านล่างนี้คือการรวบรวมรายชื่อภาพยนตร์กลุ่มดังกล่าว ซึ่งนับรวมเฉพาะภาพยนตร์ไทยขนาดยาวที่ผู้ชมสามารถเข้าถึงออนไลน์ได้โดยจ่ายค่าเข้าชมเป็นการเช่า ซื้อ หรือสมัครสมาชิกระบบผู้ให้บริการเท่านั้น ไม่นับรวมภาพยนตร์ที่เผยแพร่ให้เข้าถึงได้โดยไม่เสียค่าใช้จ่าย และหากในช่วงเวลาเดียวกัน หรือในอนาคต ภาพยนตร์เหล่านี้ได้รับการจัดจำหน่ายในโรงภาพยนตร์ โรงมหรสพ หรือสถานที่สาธารณะอื่นๆ รายชื่อและข้อมูลของภาพยนตร์ดังกล่าวจะย้ายไปที่ตารางด้านบน
หมายเหตุ.
<templatestyles src="Reflist/styles.css" />
หัตถการไฮม์ลิคช์

หัตถการไฮม์ลิคช์  หรือ การรัดอัดท้อง  เป็นหัตถการปฐมพยาบาลอย่างหนึ่งที่ใช้ในการปฐมพยาบาลช่วยชีวิตผู้ที่มีสิ่งแปลกปลอมอุดกั้นทางหายใจส่วนบนแบบสมบูรณ์ (complete upper airway obstruction) หรือสำลัก โดยทั่วไปถือว่าเป็นหัตถการที่คิดค้นขึ้นโดยแพทย์ชาวอเมริกันชื่อ Henry Heimlich วิธีทำให้ผู้ช่วยเหลือยืนหลังผู้ป่วยแล้วใช้มือกดที่ใต้กระบังลม ซึ่งจะเป็นการบีบรัดปอดและหวังให้เกิดแรงดันผลักวัตถุที่ติดค้างอยู่ในหลอดลมออกมา
ทั้งนี้ หน่วยงานสุขภาพหลายแห่งเสนอให้ค่อย ๆ ใช้วิธีการต่าง ๆ ที่เพิ่มแรงดันให้มากขึ้นเรื่อย ๆ เริ่มจากพยายามให้ไอออกมาเองก่อน, ทุบหลังแรง ๆ, แล้วจึงค่อยใช้วิธีอัดรัดท้องหรืออกเป็นวิธีการสุดท้าย (ไม่ใช่ให้ใช้วิธีการดังกล่าวเป็นขั้นแรก)
เทคนิค.
ทั้งสภากาชาดอเมริกาและบริการสาธารณสุขแห่งชาติสหราชอาณาจักรแนะนำว่า ขั้นแรก ผู้ช่วยเหลือควรกระตุ้นให้ผู้ป่วยไอเอาสิ่งที่อุดกั้นทางเดินหายใจออกมาก่อน ขั้นถัดมา ให้จัดท่าผู้ป่วยโน้มตัวมาข้างหน้าแล้วทุบหลัง 5 ครั้ง แล้วจึงค่อยใช้วิธีอัดรัดท้องถ้าสองวิธีการดังกล่าวล้มเหลว สภากู้ชีพยุโรปและคลินิกมาโยแนะนำให้ใช้วงจรทุบหลัง 5 ครั้งและอัดรัดท้อง 5 ครั้งสลับกันไปเรื่อย ๆ ทั้งนี้ไม่แนะนำสำหรับเด็กทารกอายุน้อยกว่า 1 ขวบ ในทางกลับกัน สภากู้ชีพออสเตรเลียแนะนำให้อัดรัดอกไม่ใช่อัดรัดท้อง
จักรกฤษ ลาภตระกูล

จักรกฤษ ลาภตระกูล (เกิดวันที่ 2 ธันวาคม พ.ศ. 2537) เป็นนักฟุตบอลลูกครึ่งไทย-ฝรั่งเศส ปัจจุบันเล่นในตำแหน่งปีกให้กับอุทัยธานี ในไทยลีก และทีมชาติไทย เขาเคยไปค้าแข้งให้กับโทกูชิมะ วอร์ติส ในเจลีก 2 โดยเป็นการยืมตัวจากบีจี ปทุม ยูไนเต็ด เขามีจุดเด่นในด้านความเร็วและการยิงไกล
สโมสรอาชีพ.
ช่วงแรก.
เมื่อครั้งที่จักรกฤษย้ายจากฝรั่งเศสมาไทย เขาได้ไปทดสอบฝีเท้ากับบีอีซี เทโรศาสน (โปลิศ เทโรในปัจจุบัน) แต่สุดท้ายก็ไม่ได้เซ็นสัญญา ทำให้เขาได้ย้ายไปอ่างทองในไทยลีกดิวิชัน 1 (ไทยลีก 2 ในปัจจุบัน) โดยเซ็นสัญญา 2 ปี
บีจี ปทุม ยูไนเต็ด.
ในเดือนมกราคม พ.ศ. 2561 จักรกฤษย้ายมาร่วมทีมบางกอกกล๊าส (บีจี ปทุม ยูไนเต็ดในปัจจุบัน) ในไทยลีก ต่อมาในเดือนธันวาคมปีเดียวกัน สโมสรประกาศว่าจักรกฤษจะย้ายไปเล่นให้กับโทกูชิมะ วอร์ติส ในเจลีก 2 ด้วยสัญญายืมตัวหนจref></ref> อย่างไรก็ตาม เขาได้ลงเล่นให้กับวอร์ติสเพียงแค่นัดเดียวในเอ็มเพอเรอส์คัพ ทำให้เขาย้ายกลับบีจีในช่วงเลกสองของไทยลีก 2 ฤดูกาล 2562 และมีส่วนช่วยให้บีจีชนะเลิศไทยลีก 2 จนเลื่อนชั้นกลับสู่ลีกสูงสุดได้สำเร็จ อย่างไรก็ตาม เดือนมิถุนายน พ.ศ. 2563 จักรกฤษตกลงยกเลิกสัญญากับบีจี
สมุทรปราการ ซิตี้.
หลังจากที่ยกเลิกสัญญากับบีจีเพียงหนึ่งสัปดาห์ จักรกฤษได้ย้ายไปสมุทรปราการ ซิตี้ โดยเขาสวมเสื้อหมายเลข 10 แทนที่เปดรู ฌูนีโยร์ที่เพิ่งย้ายออกไป
บุรีรัมย์ ยูไนเต็ด.
ในวันที่ 4 มกราคม พ.ศ. 2564 สโมสรฟุตบอลบุรีรัมย์ ยูไนเต็ด ได้ทำการเปิดตัวจักรกฤษ ลาภตระกูล อย่างเป็นทางการ โดยเขาจะสวมเสื้อหมายเลข 17 ต่อมาในวันที่ 3 กุมภาพันธ์ พ.ศ. 2564 จักรกฤษได้ลงเล่นนัดแรกให้กับสโมสรในการแข่งขันช้าง เอฟเอคัพ 2563–64 รอบ 16 ทีมสุดท้าย ซึ่งบุรีรัมย์บุกไปเสมอกับการท่าเรือแบบไร้ประตู ก่อนที่จะเอาชนะด้วยการยิงลูกโทษไปได้ 9–8 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 16 กุมภาพันธ์ พ.ศ. 2564 เขาทำประตูแรกในลีกและในสีเสื้อสโมสร ช่วยให้บุรีรัมย์บุกเอาชนะระยอง 5–0 ต่อมาวันที่ 10 มีนาคม พ.ศ. 2564 เขาทำประตูที่ 2 ในลีก ช่วยให้ทีมเปิดบ้านเอาชนะสุโขทัย 3–0
วันที่ 18 กันยายน พ.ศ. 2564 จักรกฤษทำประตูแรกในไทยลีก ฤดูกาล 2564–65 ด้วยลูกยิงฟรีคิก ช่วยให้ทีมเปิดบ้านเอาชนะเชียงใหม่ ยูไนเต็ดไปได้ 4–0 ต่อมาในวันที่ 24 พฤศจิกายน การแข่งขันช้าง เอฟเอคัพ 2564–65 รอบ 32 ทีมสุดท้าย เขาทำประตูช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ
 "ณ วันที่ 25 พฤษภาคม 2565"
เกียรติประวัติ.
สโมสร.
บีจี ปทุม ยูไนเต็ด
บุรีรัมย์ ยูไนเต็ด
สโมสรฟุตบอลลีโอ เชียงราย ยูไนเต็ดในฤดูกาล 2564–2565

ฤดูกาล 2564–2565 เป็นฤดูกาลที่ 12 ของ เชียงราย ยูไนเต็ด ใน ไทยลีก ตั้งแต่ปี พ.ศ. 2554. และเป็นฤดูกาลแรกที่ใช้ในนาม ลีโอ เชียงราย ยูไนเต็ด ตามผู้สนับสนุนสโมสร
 "ณ วันที่ 12 กันยายน พ.ศ. 2564."
การแข่งขัน.
ไทยแลนด์แชมเปียนส์คัพ.
      ชนะ
      เสมอ
      แพ้
ไทยลีก.
ผลการแข่งขัน.
      ชนะ
      เสมอ
      แพ้
ช้าง เอฟเอคัพ.
แมตช์.
      ชนะ
      เสมอ
      แพ้
รีโว่ ลีกคัพ.
      ชนะ
      เสมอ
      แพ้
เอเอฟซีแชมเปียนส์ลีก 2021.
รอบแบ่งกลุ่ม.
      ชนะ
      เสมอ
      แพ้
เอเอฟซีแชมเปียนส์ลีก 2022.
รอบแบ่งกลุ่ม.
      ชนะ
      เสมอ
      แพ้
 "ณ วันที่ 15 มกราคม พ.ศ. 2565"
หมายเหตุ.
<templatestyles src="Reflist/styles.css" />
สรชา วีรชาติวัฒนา

สรชา วีรชาติวัฒนา เป็นนักการเมืองชาวไทย เคยได้รับเลือกตั้งสมาชิกสภาผู้แทนราษฎรจังหวัดสมุทรปราการ สังกัดพรรคประชาธิปัตย์
ประวัติ.
สรชา เกิดที่ตำบลสำโรงเหนือ อำเภอเมืองสมุทรปราการ จังหวัดสมุทรปราการ เป็นน้องสาวสมพงษ์ วีรชาติวัฒนา อดีตนายกเทศมนตรีเทศบาลตำบลด่านสำโรง 
สำเร็จการศึกษาระดับปริญญาตรี สาขาจิตวิทยาอุตสาหกรรม จากมหาวิทยาลัยธรรมศาสตร์
การทำงาน.
สรชา เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคประชาธิปัตย์ เขตเลือกตั้งที่ 2 ได้คะแนน 12,945 คะแนน เป็นลำดับที่ 3 รองจากประเสริฐ เด่นนภาลัย จากพรรคไทยรักไทย และกิตติ ยงศ์สงวนชัย จากพรรคมหาชน 
ต่อมาในปี 2550 ได้ลงสมัครรับเลือกตั้ง สส.จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ เขตเลือกตั้งที่ 1 ซึ่งเป็นการสมัครแบบเขตเดียว 3 คน เธอได้รับคะแนนมาเป็นลำดับที่ 5 ได้ 71,428 คะแนน ต่อมา สงคราม กิจเลิศไพโรจน์ จากพรรคเพื่อไทย ถูกตัดสิทธิ์ทางการเมืองจากการยุบพรรค จึงจัดให้มีการเลือกตั้งใหม่ในเดือนมกราคม พ.ศ. 2552 เธอจึงได้รับเลือกตั้งสมัยแรก และเป็นสมาชิกพรรคประชาธิปัตย์ที่ชนะการเลือกตั้งในพื้นที่จังหวัดสมุทรปราการ ในรอบกว่า 20 ปี (ก่อนหน้านั้นคือ ณัฐ ศรีเฟื่องฟุ้ง พ.ศ. 2529) แต่ต่อมาถูก กกต. ให้ใบแดง โดยให้งดประกาศผลการเลือกตั้งและเพิกถอนสิทธิเลือกตั้งหนึ่งปี
ในปี 2554 เธอลงสมัครรับเลือกตั้งในเขตเลือกตั้งที่ 2 ได้คะแนน 35,512 คะแนน แต่แพ้ให้กับคู่แข่งเดิม คือ ประเสริฐ ชัยกิจเด่นนภาลัย จากพรรคเพื่อไทย และในปี 2562 เธอก็ยังคงลงสมัครรับเลือกตั้งในนามพรรคประชาธิปัตย์ แต่ไม่ได้รับเลือกตั้ง
ในปี 2563 เธอให้การสนับสนุน อำนวย รัศมิทัต ลงสมัครรับเลือกตั้งนายกองค์การบริหารส่วนจังหวัดสมุทรปราการ แต่ไม่ได้รับเลือกตั้ง
ในปี 2564ได้รับการแต่งตั้งเป็นที่ปรึกษากิตติมศักดิ์นายกเทศมนตรีเทศบาลตำบลด่านสำโรง
ในปี 2565 เธอได้ลาออกจากพรรคประชาธิปัตย์ โดยได้ให้เหตุจากการที่พรรคไม่สามารถจัดการปัญหาอื้อฉาวของภายในคณะกรรมการบริหารพรรคได้
วัดหนองกระทุ่ม (จังหวัดนครปฐม)

วัดหนองกระทุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองกระทุ่ม อำเภอกำแพงแสน จังหวัดนครปฐม มีที่ดินตั้งวัดเนื้อที่ 28 ไร่ 3 งาน 
วัดหนองกระทุ่ม เดิมเป็นที่พักสงฆ์ ตั้งวัดเมื่อ พ.ศ. 2479 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2496 ผูกพัทธสีมาเมื่อปี พ.ศ. 2534 มีเจ้าอาวาสรูปแรกคือ พระครูสถิตวุฒิคุณ (หลวงพ่อปลั่ง เขมจารี) อดีตเจ้าคณะตำบลทุ่งลูกนก ส่วนเจ้าอาวาสองค์รูปปัจจุบันคือ พระครูโกศลนวการ (ปั่น กวิสสโร) ได้รับแต่งตั้งให้เป็นเจ้าอาวาสวัดหนองกระทุ่ม เมื่อวันที่ 14 พฤศจิกายน พ.ศ. 2518 และเป็นเจ้าคณะตำบล พ.ศ. 2549 ทางวัดหนองกระทุ่มจะมีงานประจำปีทุกวันที่ 16 เมษายน ของทุกปีและมีพิธีสวดสะเดาะเคราะห์ต่อชะตาให้กับผู้มาร่วมงาน ประชาชนมักมาสักการะ "หลวงพ่อพระพุทธมงคลนิมิต" พระพุทธรูปคู่วัด และวัดยังเป็นสถานที่ลานบุญ-ตลาดอิ่มบุญ ตลาดของฝาก ที่ประชาชน มาทำบุญ
วัดสระมงคล (จังหวัดนครปฐม)

วัดสระมงคล เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสระสี่มุม อำเภอกำแพงแสน จังหวัดนครปฐม
วัดสระมงคลตั้งวัดเมื่อวันที่ 17 กุมภาพันธ์ พ.ศ. 2542 ในชื่อ "วัดสระมงคล" ผู้ขออนุญาตตั้งวัดคือ นายรุ่งโรจน์ กิตติถาวร ได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545
หลวงปู่พระมหาเจิม ปญฺญาพโล เป็นพระเถระชั้นผู้ใหญ่อีกรูปหนึ่งของนครปฐม ได้รับการยกย่องว่าเป็นพระที่เคร่ง ครัดพระธรรมวินัย ใส่ใจปฏิบัติกัมมัฏฐานเป็นยอดพระเกจิแห่งยุคอีกรูปหนึ่ง ท่านได้รับนิมนต์ให้มาดำรงตำแหน่งเจ้าอาวาสวัดสระมงคล วัดสระมงคลในช่วงนั้น มิได้เป็นวัดที่มีเสนาสนะพร้อมสมบูรณ์ แม้จะอยู่ไม่ไกลจากกรุงเทพมากนักแต่สภาพพื้นที่วัด ใครที่เดินทางไปอาจหาไม่เจอได้ เพราะห่างจากถนนใหญ่พอสมควร ป้ายใหญ่บอกทางก็ไม่มี ถนนมีความคดเคี้ยว จนนึกไม่ถึงว่าจะมีอารามอยู่ในพื้นที่นี้ ทั้งนี้หลวงปู่เจิมได้สร้างคุณูปการแก่วัดเป็นอันมาก ก่อสร้างถาวรวัตถุของวัด อาทิ สร้างหอสวดมนต์ ศาลาการเปรียญ สำหรับหมู่กุฏิของวัด มีความเป็นระเบียบเรียบร้อยสวยงาม อยู่ท่ามกลางความร่มรื่นของแมกไม้ เหมาะแก่การปฏิบัติธรรม
ด้านวัตถุมงคล บ่อยครั้งที่มีลูกศิษย์และสาธุชนที่เลื่อมใสหลวงปู่เจิม จะเข้ามากราบขออนุญาต แต่หลวงปู่เจิมไม่เคยอนุญาตให้จัดสร้าง แต่ในที่สุดได้อนุญาตให้จัดสร้างเพียงครั้งเดียวและครั้งสุดท้าย จากนั้นให้เลิกสร้างโดยเด็ดขาด สาเหตุที่อนุญาตให้จัดสร้างวัตถุมงคลในครั้งนี้ เพื่อหาปัจจัยสมทบทุนสร้างพิพิธภัณฑ์บริขารของท่าน
วัดบัวทอง (จังหวัดปทุมธานี)

วัดบัวทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านปทุม อำเภอสามโคก จังหวัดปทุมธานี มีที่ดินตั้งวัดเนื้อที่ 20 ไร่ ด้านทิศตะวันตกติดต่อกับแม่น้ำเจ้าพระยา
วัดบัวทองตั้งวัดเมื่อวันที่ 11 ธันวาคม พ.ศ. 2325 เดิมมีนามว่า วัดปรัก ก่อนจะเปลี่ยนชื่อมาเป็นวัดบัวทองเมื่อ พ.ศ. 2443 และใช้ชื่อนี้มาจนปัจจุบัน ครั้นในสมัยพระอธิการแขวง ธมฺมิโก เป็นเจ้าอาวาส เมื่อ พ.ศ. 2489 ได้ย้ายวัดมาตั้งใหม่ห่างจากเดิมประมาณ 60 เมตร วัดบัวทองได้พระราชทานวิสุงคามสีมาเมื่อวันที่ 23 มิถุนายน พ.ศ. 2450 เขตวิสุงคามสีมากว้าง 12 เมตร ยาว 24 เมตร ได้รับพระราชทานวิสุงคามสีครั้งหลังเมื่อวันที่ 23 มิถุนายน พ.ศ. 2450
อาคารเสนาสนะที่สำคัญ ได้แก่ อุโบสถกว้าง 6.5 เมตร ยาว 20 เมตร สร้างเมื่อ พ.ศ. 2504 มีพระประธานในอุโบสถ นามว่า "หลวงพ่อโต" ซึ่งเป็นพระพุทธรูปแบบสุโขทัย หน้าตักกว้าง 55 นิ้ว สูง 90 นิ้ว กุฏิสงฆ์จำนวน 3 หลัง หอสวดมนต์ ศาลาการเปรียญ ศาลาท่าน้ำ และหอระฆัง
วัดบัวหลวง (จังหวัดปทุมธานี)

วัดบัวหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากใหญ่ อำเภอสามโคก จังหวัดปทุมธานี มีที่ดินตั้งวัดเนื้อที่ 14 ไร่ 2 งาน 60 ตารางวา โฉนดเลขที่ 277 มีที่ธรณีสงฆ์จำนวน 1 แปลง เนื้อที่ 2 ไร่ 1 งาน 85 ตารางวา โฉนดเลขที่ 369
วัดบัวหลวงสร้างเมื่อวันที่ 25 กุมภาพันธ์ พ.ศ. 2454 เดิมมีนามว่า วัดปะโร่ง ได้เปลี่ยนชื่อมาเป็น "วัดบัวหลวง" เมื่อ พ.ศ. 2483 ได้รับพระราชทานวิสุงคามสีมาเมื่อวันที่ 20 สิงหาคม พ.ศ. 2463 เขตวิสุงคามสีมากว้าง 12 เมตร ยาว 24 เมตร ได้ผูกพัทธสีมาเมื่อวันที่ 10 มีนาคม พ.ศ. 2463 วัดได้ให้ทางราชการเปิดโรงเรียนในที่ดินของวัด
พื้นที่ตั้งวัดเป็นที่ราบลุ่มมีถนนโดยรอบวัด หน้าวัดอยู่ด้านทิศตะวันออกซึ่งมีคลองอ้อมผ่านด้านนี้ อาคารเสนาสนะ ได้แก่ อุโบสถกว้าง 6.5 เมตร ยาว 18 เมตร กุฏิสงฆ์จำนวน 2 หลัง เป็นอาคารไม้ 1 หลัง และตึก 1 หลัง หอสวดมนต์ ศาลาการเปรียญ ศาลาท่าน้ำ ศาลาบำเพ็ญกุศล ฌาปนสถาน หอระฆัง ปูชนียวัตถุมีพระประธานในอุโบสถ ปางสมาธิ หน้าตักกว้าง 59 นิ้ว สูง 95 นิ้ว
วัดพระนอน (จังหวัดสุพรรณบุรี)

วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำท่าจีน ในตำบลพิหารแดง อำเภอเมืองสุพรรณบุรี จังหวัดสุพรรณบุรี พื้นที่โดยรอบเป็นไร่และนา ห่างจากตัวเมืองเก่าประมาณ 1 กิโลเมตร คาดว่าน่าจะมีแหล่งเตา
วัดพระนอนเป็นวัดเก่าแก่สมัยอู่ทองสุพรรณภูมิ ที่ปรักหักพังแล้วและได้บูรณะขึ้นมาใหม่ วิหารของวัดมีรูปปั้นพระนอนในลักษณะนอนหงาย สร้างเท่าขนาดคนจริงสมัยโบราณ ลักษณะเหมือนพระนอนที่เมืองกุสินารา ประเทศอินเดีย ตามประวัติก็กล่าวไว้ว่า ได้พบฝังดินอยู่ในบริเวณวัดนี้ จากการสำรวจพื้นที่แหล่งโบราณดคีพบเศษภาชนะดินเผาเนื้อหยาบเผาด้วยอุณหภูมิต่ำ มีลายประทับและฝาภาชนะเป็นลักษณะของภาชนะดินเผาสมัยอยุธยา เครื่องถ้วยจีน สมัยราชวงศ์หมิง เครื่องสังคโลก จากข้อมูลของกรมการศาสนาระบุตั้งวัดเมื่อ พ.ศ. 2122
เสนาสนะอื่น ๆ ในวัด ได้แก่ ศาลาการเปรียญที่ตั้งอยู่บริเวณหน้าวัด ส่วนด้านในเป็นอุทยานมัจฉา บริเวณริมน้ำหน้าวัด ท่านเจ้าอาวาสได้เลี้ยงปลาไว้ตั้งแต่ปี พ.ศ. 2516 มีทั้งปลาสวาย ปลาตะเพียน ปลาแรด ปลาตะโกก ปลายี่สก จำนวนนับแสนตัว บริเวณนั้นมีศาลเจ้าแม่กวนอิม ถัดมาเป็นวิหารพระนอน เป็นวิหารทรงจัตุรมุข โดยมุขด้านหน้ามีหลังคาต่อเติมออกมา
การรุกเมิซ–อาร์กอน

การรุกเมิซ–อาร์กอน  เป็นการรุกครั้งสุดท้ายของฝ่ายสัมพันธมิตรในสงครามโลกครั้งที่หนึ่งซึ่งแผ่ขยายไปตามแนวรบด้านตะวันตก เป็นการต่อสู้ตั้งแต่วันที่ 26 กันยายน ค.ศ. 1918 จนถึงการสงบศึกวันที่มีการสงบศึก 11 พฤศจิกายน ค.ศ. 1918
วัดพระลอย

วัดพระลอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี มีที่ดินตั้งวัดมีเนื้อที่ 40 ไร่
วัดพระลอย ไม่ทราบประวัติการสร้างวัดที่แน่ชัด วัดมีอุโบสถที่ปรักหักพัง สันนิษฐานว่าสร้างในสมัยพระเจ้าอู่ทอง ทางวัดได้ปฏิสังขรณ์โดยสร้างอุโบสถใหม่ครอบไว้ และยังมีอุโบสถหลังใหม่ ที่ประดิษฐาน "พระพุทธราชมงคล" พระประธานอุโบสถ หน้าบันอุโบสถหลังเก่าทำด้วยไม้ พิงผนังโบสถ์อยู่
ข้อมูลของกรมการศาสนา ระบุว่าตั้งวัดเมื่อ พ.ศ. 2350 ในอดีตเรียกกันว่า วัดชลอ สาเหตุที่สร้างวัดนี้น่าจะมาจากที่มีพระพุทธรูปปางนาคปรกเนื้อหินทรายขาวลอยมาตามแม่น้ำท่าจีน จึงได้ทำพิธีอาราธนาขึ้นมาจากแม่น้ำ สันนิษฐานว่าเป็นพระพุทธรูปสมัยลพบุรี ยังมีตำนานเล่าขานกันว่า บริเวณวัดพระลอยในปัจจุบัน เดิมมีวัดเก่าแก่ อยู่ 2 วัดคือ วัดกระโจมทอง และวัดมาลา ต่อมาวัดทั้งสองร้างไป จึงได้รวมวัดเป็นวัดพระลอย วัดมีพระพุทธรูปนาคปรก 2 องค์ องค์ล่างทางวัดจำลองจากองค์จริงไว้ เพื่อให้ชาวบ้านได้ ปิดทอง ส่วนองค์บนเป็นพระนาคปรกองค์จริงคือ หลวงพ่อพระลอย ประดิษฐานอยู่กับวัดมานานแล้วในวิหาร ชาวบ้านมากราบไหว้ขอพรเรื่องค้าขาย หน้าที่การงาน พระนาคปรก สูงประมาณ 39 นิ้ว หน้าตักกว้างประมาณ 19 นิ้ว ซึ่งได้รับอิทธิพลรูปแบบจากศิลปะบายนของขอม ราวพุทธศตวรรษที่ 18 วัสดุทำจากหินทราย พุทธลักษณะที่ปรากฏคือ ประทับนั่งอยู่บนขนดนาค พระพักตร์ค่อนข้างสี่เหลี่ยม พระขนงต่อกันเป็นปีกกา พระเนตรยาว พระนาสิกโด่ง พระโอษฐ์หนา แย้มสรวลเล็กน้อย 
วัดยังมีสิ่งก่อสร้างที่จำลองภาพนรก-สวรรค์ภูมิ ส่วนบริเวณท่าน้ำด้านหน้าวัด มีอุทยานมัจฉา
ลำดับเจ้าอาวาส.
ลำดับเจ้าอาวาส และรักษาการเจ้าอาวาสวัดพระลอย เท่าที่พบข้อมูล
วัดพิกุลทองวราราม

วัดพิกุลทองวราราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอตุมปัต รัฐกลันตัน ประเทศมาเลเซีย ปัจจุบันพระวิจารณ์วุฒิคุณ เป็นเจ้าอาวาสและเจ้าคณะรัฐกลันตัน
วัดพิกุลทองวราราม เป็นวัดเก่าแก่ บ้างว่าสร้างมาแล้ว 400–500 ปี บ้างว่าสร้างมาแล้ว 700 ปี วัดมีโรงเรียนสอนภาษาไทย บริหารงานการสอนในรูปแบบคณะกรรมการ มีครูอาสาสมัครช่วยสอน
อุโบสถของวัดมีอักษรจารึกว่าสร้างเมื่อ พ.ศ. 2467 เป็นอุโบสถก่ออิฐถือปูนหันหน้าไปทางทิศตะวันตก มีพาไลรอบ ฐานอุโบสถค่อนข้างสูง ลักษณะเป็นฐานบัวลูกแก้วอกไก่ ทำประตูทางเข้าด้านหน้าทางเดียว ผนังด้านข้างมีหน้าต่าง 3 ช่อง วัดมีพระพุทธรูปองค์ใหญ่ "พระพุทธลีลามหามงคล" หรือ "หลวงพ่อสระทอง" สร้างเมื่อ พ.ศ. 2529 จำลองแบบมาจากพุทธมณฑล จังหวัดนครปฐม และมีต้นพิกุลศักดิ์สิทธิ์ มีอายุประมาณ 300 กว่าปี
รัฐสภาเดนมาร์ก

ฟอลเกตติง ("ฟอลเกิตเซงเอิล", ; แปลตรงตัว#เปลี่ยนทาง '"สมัชชาของประชาชน"') หรือ รัฐสภาเดนมาร์ก คือสภานิติบัญญัติระบบสภาเดี่ยวของราชอาณาจักรเดนมาร์ก ซึ่งประกอบด้วยเดนมาร์ก หมู่เกาะแฟโร และกรีนแลนด์ ตั้งแต่การสถาปนารัฐสภาเดนมาร์กในปีค.ศ. 1849 จนถึงปีค.ศ. 1953 รัฐสภาเดนมาร์กใช้ระบบสองสภาประกอบด้วยสภาล่าง เรียกว่า "Rigsdag" และสภาสูง เรียกว่า "Landstinget" รัฐสภาเดนมาร์กตั้งอยู่ที่พระราชวังคริสเตียนส์บอร์ก กรุงโคเปนเฮเกน
รัฐสภาเดนมาร์กมีหน้าที่ผ่านกฎหมาย รับรองคณะรัฐมนตรี และกำกับการทำงานของรัฐบาล และยังมีหน้าที่ในการผ่านงบประมาณรายรับและรายจ่ายของรัฐด้วย ตามบัญญัติไว้ในรัฐธรรมนูญเดนมาร์ก รัฐสภาเดนมาร์กกับพระมหากษัตริย์มีอำนาจร่วมกัน โดยในทางปฏิบัติพระมหากษัตริย์ทรงมีพระราชอำนาจจำกัดเพียงการลงปรมาภิไธยในร่างกฎหมายที่ผ่านการรับรองของสภาเพื่อการบังคับใช้เป็นกฎหมายได้ภายในกรอบเวลาสามสิบวัน
รัฐสภาเดนมาร์กประกอบด้วยสมาชิกรัฐสภาจำนวน 179 คน ซึ่งรวมถึงผู้แทน 2 คนจากหมู่เกาะแฟโร และ 2 คนจากกรีนแลนด์ การเลือกตั้งทั่วไปนั้นมีขึ้นทุก 4 ปี โดยอยู่ในอำนาจของนายกรัฐมนตรีที่จะกราบบังคมทูลพระมหากษัตริย์เพื่อให้ทรงประกาศการเลือกตั้งทั่วไปก่อนหมดวาระ ในกรณีการอภิปรายไม่ไว้วางใจรัฐสภาสามารถบังคับให้รัฐมนตรีเป็นรายบุคคล หรือทั้งคณะรัฐบาลให้ลาออกได้ 
สมาชิกรัฐสภาเดนมาร์กมีที่มาจากการเลือกตั้งระบบสัดส่วน โดยประกอบด้วยสมาชิกจำนวน 135 ที่นั่งในแบบแบ่งเขตเลือกตั้งโดยใช้วิธีโดนต์ในการคำนวน และที่นั่งชดเชยอีก 40 ที่นั่ง ระบบการเมืองของเดนมาร์กนั้นโดยปกตินั้นนิยมการร่วมพรรคการเมืองระหว่างหลายพรรค โดยรัฐบาลตั้งแต่หลังสมัยสงครามโลกครั้งที่สองนั้นมักจะเป็นรัฐบาลเสียงข้างน้อยที่ใช้การสนับสนุนของพรรคการเมืองอื่นๆ ที่ไม่ใช่การร่วมรัฐบาล การเปิดสมัยประชุมสภาในวันแรกจะมีสมเด็จพระราชินีนาถมาร์เกรเทอที่ 2 เสด็จเป็นองค์ประธาน
อำเภอแอลอแมร์ฟแดชต์

แอลอแมร์ฟแดชต์  เป็นอำเภอในเทศมณฑลลอเมร์ด จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 14,915 คนใน 3,174 ครัวเรือน อำเภอนี้มีเมืองเพียงเมืองเดียวคือแอลอแมร์ฟแดชต์ และมีตำบล 2 ตำบล คือตำบลแอลอแมร์ฟแดชต์และตำบลเฆร์กู
ตำบลแอลอแมร์ฟแดชต์

แอลอแมร์ฟแดชต์  เป็นตำบลในอำเภอแอลอแมร์ฟแดชต์ เทศมณฑลลอเมร์ด จังหวัดฟอร์ส ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2549 อำเภอนี้มีประชากร 5,154 คนใน 1,049 ครัวเรือน
จิฏมหัล

ดินแดนแทรกอินเดีย-บังกลาเทศ  หรือ จิฏมหัล (chiṭmahal จาก "chiṭmôhôl") หรือ ดินแดนแทรกพาชา  เป็นดินแดนแทรกตามพรมแดนระหว่างอินเดียกับบังกลาเทศในเขตแดนของประเทศบังกลาเทศและประเทศอินเดียในรัฐเบงกอลตะวันตก, ตรีปุระ, อัสสัม และ เมฆาลัย ในเขตแดนหลักของบังกลาเทศประกอบด้วยดินแดนแทรกของอินเดียรวม 102 ดินแดน ซึ่งในนี้ประกอบไปด้วยดินแดนแทรกบังกลาเทศอีก 21 เป็นดินแดนแทรกระดับซ้อน (counter-enclaves) และในจำนวนนี้มีอีกหนึ่งดินแดนแทรกระดับซ้อนสองรอบ (counter-counter-enclave) ของอินเดียหนึ่งดินแดน คือทาหาลาขาคฬาพาฬี ซึ่งเป็นดินแดนแทรกระดับตติยภูมิ (third-order enclave) แห่งเดียวของโลก ส่วนในพื้นที่เขตแดนหลักของประเทศอินเดียประกอบด้วยดินแดนแทรกบังกลาเทศจำนวน 71 ดินแดน ในจำนวนนี้เป็นดินแดนแทรกของอินเดียที่เป็นระดับซ้อนอีก 3 ดินแดน สำมะโนร่วมในปี 2010 พบว่ามีผู้อยู่อาศัย 51,549 คนในดินแดนแทรกเหล่านี้ โดย 37,334 คนในดินแดนแทรกอินเดียในบังกลาเทศ และ 14,215 คนในดินแดนแทรกบังกลาเทศในอินเดีย
นายกรัฐมนตรีของทั้งสองประเทศได้ลงนามร่วมในปี 1974 เพื่อแลกเปลี่ยนดินแดนแทรกและปรับพรมแดนระหว่างประเทศให้เรียบง่ายขึ้น และข้อตกลงฉบับปรับปรุงได้ถูกประกาศใช้ในทั้งสองประเทศเมื่อ 7 พฤษภาคม 2015 หลังรัฐสภาอินเดียผ่านร่างแปรญัติที่ 100 (100th Amendment) ประกาศใช้ในรัฐธรรมนูญอินเดีย โดยดินแดนแทรกของบังกลาเทศในอินเดียจำนวน 51 ดินแดน รวมพื้นที่กว่า ถูกรวมเข้าเป็นส่วนหนึ่งของอินเดีย และ ดินแดนแทรกอินเดียในบังกลาเทศ 111 ดินแดน รวมพื้นที่กว่า ถูกรวมเข้าเป็นส่วนหนึ่งของบังกลาเทศ ส่วนผู้อยู่อาศัยในอดีตดินแดนแทรกจะได้รับสิทธิ์ในการตัดสินใจว่าจะคงอยู่ในประเทศใหม่หรือจะย้ายเข้าไปยังดินแดนของประเทศเดิม การแลกเปลี่ยนสิ้นสุดโดยสมบูรณ์เมื่อ 30 พฤศจิกายน 2015 ท้ายที่สุดเป็นผลให้อินเดียสูญเสียอาณาเขต ให้กับบังกลาเทศ อย่างไรก็ตามในปัจจุบันยังคงมีดินแดนแทรกหลงเหลืออยู่หนึ่งดินแดน คือ ทหาครม-อังคารโปฏ ดินแดนแทรกของบังกลาเทศในอินเดีย
การตรวจแอนติเจนอย่างรวดเร็ว

การตรวจแอนติเจนอย่างรวดเร็ว  เป็นการตรวจวินิจฉัยทางการแพทย์อย่างรวดเร็ววิธีหนึ่ง เหมาะสำหรับการตรวจ ณ จุดให้การดูแลรักษา สามารถตรวจว่าในสิ่งส่งตรวจมีหรือไม่มีแอนติเจนที่ต้องการตรวจหาได้อย่างรวดเร็ว การตรวจนี้เป็นการตรวจด้วยวิธีส่งของไหลออกด้านข้าง (lateral flow test) อย่างหนึ่งที่ใช้ตรวจหาโปรตีน ต่างจากการตรวจอื่น ๆ ที่ตรวจหาแอนติบอดี หรือตรวจหาสารพันธุกรรม
การตรวจเช่นนี้ส่วนใหญ่ใช้เวลาในการตรวจประมาณ 5-30 นาที ใช้อุปกรณ์อื่น ๆ น้อย และมีขั้นตอนง่าย ฝึกฝนได้ไม่ยาก
แมรี่ ป๊อปปินส์ (ภาพยนตร์)

แมรี่ ป๊อปปินส์  เป็นภาพยนตร์แฟนตาซีดนตรีอเมริกัน กำกับโดยโรเบิร์ต สตีเวนสัน และ อำนวยการสร้างโดยวอลต์ ดิสนีย์ สร้างจากหนังสือชุด แมรี่ ป๊อปปินส์ โดยพี.แอล. เทรเวอร์ส ภาพยนตร์เรื่องนี้ผสมผสานระหว่างคนแสดงและแอนิเมชั่น ออกฉายในโรงภาพยนตร์ในประเทศสหรัฐอเมริกาเมื่อวันที่ 27 สิงหาคม พ.ศ. 2507 ทำรายได้อยู่ที่ 103.1 ล้านดอลลาร์สหรัฐได้รับรางวัลออสการ์ถึง 5 ราง ปีพ.ศ. 2507 ส่วนในประเทศไทยได้ฉายทางโทรทัศน์ช่อง 7 สีรายการบิ๊ก ซีเนม่าเมื่อวันที่ 9 ธันวาคม พ.ศ. 2560 อย่างไรก็ตามได้ออกฉายในดิสนีย์+ ฮอตสตาร์เมื่อวันที่ 30 มิถุนายน พ.ศ. 2564
ภาคชีวประวัติของพี.แอล. เทรเวอร์สและวอลต์ ดิสนีย์ ในเรื่องสุภาพบุรุษนักฝัน เมื่อปีพ.ศ. 2556 การเล่าเรื่องขั้นตอนสร้างหนังแมรี่ ป๊อปปินส์ พ.ศ. 2507
ภาคต่อของ แมรี่ ป๊อปปินส์ กลับมาแล้ว ออกฉายวันที่ 19 ธันวาคม พ.ศ. 2561
เรื่องย่อ.
มาร่วมวันหยุดที่ครึกครื้นกับแมรี่ ป๊อปปิ้นส์ ซึ่งเปลี่ยนงานบ้านทุกอย่างให้กลายเป็นเกมอย่างน่าอัศจรรย์ และทุกๆ วันเป็นการผจญภัยที่แปลกประหลาด
วัดปราบปัจจามิตร

วัดปราบปัจจามิตร หรือ วัดกระโดน  เป็นวัดในเมืองพระตะบอง ประเทศกัมพูชา สร้างเมื่อ พ.ศ. 2388 เป็นวัดที่เจ้าพระยาบดินทรเดชา (สิงห์ สิงหเสนี) ตั้งทัพและสร้างวัดไว้เมื่อครั้งไปทำสงครามกับญวน ดังความในหนังสือ "พระตะบอง" ว่า <templatestyles src="แม่แบบ:คำพูด/style.css" />…วัดกโดลเป็นวัดโบราณ มีกำเนิดในสมัยนั้นด้วย แต่เดิมวัดนี้เป็นที่ตั้งค่ายของเจ้าพญาบดินทร์ แต่ภายหลังได้อุทิศที่ดินนี้ถวายพระพุทธศาสนา เพื่อสร้างวัดอารามแห่งหนึ่งชื่อว่า ‘วัดปราบปรามปัจจามิตร’ เขาสังเกตเห็นมีเหลือเจดีย์ ข้างหลังพระวิหาร ในลักษณะการตกแต่งที่แปลกแตกต่างจากวัดอื่นๆ ในจังหวัด (พระตะบอง)… มีเรื่องเล่าว่าเมื่อครั้งที่เจ้าพระยาบดินทรเดชานำช้างเดินผ่านช้างทั้ง 4 เชือกหยุดพร้อมกันถือว่าเป็นลางดี ท่านจึงให้สร้างวัดขึ้นที่นี่ ด้านหน้าอุโบสถก็มีรูปปั้นช้าง 4 เชือกจำลองเหตุการณ์ในครั้งนั้น ต่อมาวัดนี้ก่อสร้างใหญ่โตเป็นวัดประจำตระกูลอภัยวงศ์ เจ้าเมืองพระตะบองที่ครองเมืองพระตะบองตั้งครั้งรัชกาลที่ 1 จนถึงรัชกาลที่ 5
อุโบสถเป็นรูปแบบที่นิยมสร้างกันในกัมพูชา รูปแบบเช่นเดียวกับที่วัดแก้วพิจิตร หน้าบันอุโบสถทั้งด้านหน้าและหลัง เป็นตราจักรีวางบนพระแสงขรรค์ชัยศรี เปล่งแสงทองบนลวดลายชดช้อย ส่วนด้านหลังเป็นรูปพระตะบองบนพานแว่นฟ้า สัญลักษณ์ตำแหน่งเจ้าพระยาคทาธรธรณินทร์ ภายในอุโบสถมีสิ่งศักดิ์สิทธิ์ที่ชาวพระตะบองศรัทธามาก คือ เสาพระ 4 หน้า ที่เล่ากันว่าลอยมากับน้ำมีลักษณะเป็นท่อนไม้ แต่ด้านบนสลักเป็นรูปพระพุทธรูปทั้งสี่ด้าน ส่วนพระประธานในปัจจุบันเป็นองค์ใหม่ สร้างขึ้นหลังจากเขมรแดงทำลายองค์เดิมแล้วนำไปทำถนน และยังมีเสาไม้ในอุโบสถประดับด้วยแผ่นทองเหลืองแกะสลักพันรอบเสาทุกต้นไว้ ด้านหลังอุโบสถมีเจดีย์บรรจุอัฐิของผู้คนในตระกูลอภัยวงศ์ ซึ่งตรงประตูทางเข้ามีปูนปั้นเจ้าพระยาอภัยภูเบศร (ชุ่ม อภัยวงศ์) ยืนอยู่ตรงขอบประตู
ส่วนตึกอาคารหลังเก่าที่เคยใช้เรียนพระปริยัติธรรมทรุดโทรมมากแล้ว และมีปูนปั้นรูปต่างๆ เป็นปริศนาธรรมประดับตามเสามุมกำแพง ภายในวัดมีสระน้ำศักดิ์สิทธิ์ที่มีความเชื่อกำกับว่ามีการนำพูนดินไปถมสร้างเป็นอาคารโบสถ์
กีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ ทีมหญิง

การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ ทีมหญิง หรือ ทีมรวมอุปกรณ์หญิง เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 25-27 กรกฎาคม พ.ศ. 2564 ที่ศูนย์ยิมนาสติกอาริอาเกะ ครั้งนี้จัดการแข่งขันกีฬายิมนาสติกในโอลิมปิกเป็นครั้งที่ 21 ในโอลิมปิกฤดูร้อน จะมีนักกีฬาเข้าร่วมแข่งขัน 48 คน จาก 12 ประเทศโดยประมาณ
ภูมิหลัง.
นี่จะเป็นการปรากฎตัวครั้งที่ 21 ของรายการยิมนาสติกสากลรวมอุปกรณ์ทีมหญิง โดยเปิดตัวครั้งแรกในปี 1928 ไม่ได้จัดขึ้นในปี 1932 จากนั้นจึงจัดในโอลิมปิกฤดูร้อนทุกครั้งตั้งแต่ปี 1936 สหรัฐเป็นแชมป์ที่ครองตำแหน่งถึง 2 สมัย
ฟอร์เก็ตอะเบาต์เดอะเวิลด์

"ฟอร์เก็ตอะเบาต์เดอะเวิลด์" (อังกฤษ: Forget About the World) คือเพลงของ แกเบรียล นักร้องหญิงชาวอังกฤษ แต่งโดย แกเบรียล ร่วมกับ เบน บาร์สัน, เบน วูล์ฟ และ แอนดี้ ดีน สำหรับบรรจุลงอัลบั้มที่ 2 ที่ชื่อเดียวกับตัวเธอเอง (พ.ศ. 2539) "ฟอร์เก็ตอะเบาต์เดอะเวิลด์" ขึ้นถึงอันดับที่ 23 ในชาร์ตซิงเกิลแห่งสหราชอาณาจักร ไม่ได้ประสบความสำเร็จเท่าซิงเกิลก่อนหน้าอย่าง "กิฟมีอะลิตเทิลมอร์ไทม์" จึงเป็นซิงเกิลอันดับต่ำสุดของแกเบรียล และเป็นซิงเกิลเดียวที่พลาดอันดับท็อป 15
ซิงเกิลนี้ถูกนำมารีมิกซ์โดย ดาฟต์พังก์ ดูโอเพลงอิเล็กทรอนิกส์ชาวฝรั่งเศส ในการทัวร์คอนเสิร์ต พวกเขาได้สร้างการแมชอัปเพลงนี้กับเพลง "" ซึ่งต่อมาได้บรรจุลงในอัลบั้มแสดงสด
กีฬายิมนาสติกในโอลิมปิกฤดูร้อน 2020 – ยิมนาสติกสากล หญิง รอบคัดเลือก

การแข่งขันกีฬายิมนาสติกสากลหญิง รอบคัดเลือก เป็นการแข่งขันเพื่อคัดเลือกนักกีฬาเข้าแข่งขันในโอลิมปิกฤดูร้อน 2020 ที่จัดขึ้นที่ศูนย์ยิมนาสติกอาริอาเกะ วันที่ 24 กรกฎาคม - 8 สิงหาคม พ.ศ. 2564 ผลการคัดเลือกจะกำหนดผู้ผ่านคัดเลือกรอบชิงชนะเลิศ ได้แก่ รายการทีมรวมอุปกรณ์ 8 ทีมในรอบชิงชนะเลิศ, นักยิมนาสติกรายการบุคคลรวมอุปกรณ์ 24 คนในรอบชิงชนะเลิศ และนักยิมนาสติก 8 คนในแต่ละรายการอุปกรณ์รอบชิงชนะเลิศรวมทั้งหมด 4 อุปกรณ์ การแข่งขันแบ่งออกเป็น 5 ส่วนย่อย
ซับดิวิชั่น.
นักยิมนาสติกจากประเทศต่างๆ ที่เข้าร่วมการแข่งขันรายการทีมรวมอุปกรณ์จะถูกจัดกลุ่มไว้ด้วยกัน ในขณะที่นักยิมนาสติกคนอื่นๆ จะถูกจัดกลุ่มแบบคละกลุ่มละ 8 คน กลุ่มต่างๆ ถูกแบ่งออกเป็น 5 ซับดิวิชั่น หลังจากการจับฉลากโดยสหพันธ์ยิมนาสติกนานาชาติ แต่ละกลุ่มจะหมุนผ่านแต่ละอุปกรณ์ทั้งสี่โดยพร้อมกัน
อี ซึง-ฮย็อบ

อี ซึง-ฮย็อบ (เกิด 31 ตุลาคม พ.ศ. 2535) เป็นแร็ปเปอร์ นักร้อง นักดนตรี นักแต่งเพลง และนักแสดงชาวเกาหลีใต้ เขาเป็นสมาชิกและหัวหน้าวงเอ็น.ฟลายอิงของเกาหลีใต้
กีฬากรีฑาในโอลิมปิกฤดูร้อน 2020 – วิ่งข้ามเครื่องกีดขวาง 3,000 เมตร บุคคลชาย

การแข่งขันกีฬากรีฑาในโอลิมปิกฤดูร้อน 2020 – วิ่งข้ามเครื่องกีดขวาง 3,000 เมตร บุคคลชาย มีกำหนดจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 45 คน จาก 25 ประเทศโดยประมาณ
<templatestyles src="Template:TOC limit/styles.css" />
ภูมิหลัง.
การแข่งขันครั้งนี้จะเป็นการปรากฏตัวครั้งที่ 24 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1920
สถิติ.
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
กีฬากรีฑาในโอลิมปิกฤดูร้อน 2020 – วิ่งผลัด 4 × 100 เมตร ทีมชาย

การแข่งขันกีฬากรีฑาในโอลิมปิกฤดูร้อน 2020 – วิ่งผลัด 4 × 100 เมตร ทีมชาย มีกำหนดจัดขึ้นระหว่างวันที่ 5-6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 80 คน จาก 16 ประเทศโดยประมาณ
<templatestyles src="Template:TOC limit/styles.css" />
ภูมิหลัง.
การแข่งขันครั้งนี้จะเป็นการปรากฏตัวครั้งที่ 25 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1912
การคัดเลือก.
ทีมที่เข้ารอบ.
มีทั้งหมด 16 ชาติที่ผ่านการคัดเลือก
จำนวนผู้เข้ารอบ: 16 ทีม ทีมละ 5 คน (80) รวมทั้งทางเลือกอื่น
สถิติ.
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
กีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมชาย

การแข่งขันกีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมชาย มีกำหนดจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 80 คน จาก 16 ประเทศโดยประมาณ
<templatestyles src="Template:TOC limit/styles.css" />
ภูมิหลัง.
การแข่งขันครั้งนี้จะเป็นการปรากฏตัวครั้งที่ 25 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1912
สถิติ.
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
กีฬากรีฑาในโอลิมปิกฤดูร้อน 2020 – วิ่ง 5,000 เมตร บุคคลชาย

การแข่งขันกีฬากรีฑาในโอลิมปิกฤดูร้อน 2020 – วิ่ง 5,000 เมตร บุคคลชาย มีกำหนดจัดขึ้นระหว่างวันที่ 3-6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 45 คน จาก 20 ประเทศโดยประมาณ
<templatestyles src="Template:TOC limit/styles.css" />
ภูมิหลัง.
การแข่งขันครั้งนี้จะเป็นการปรากฏตัวครั้งที่ 25 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1912
สถิติ.
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
กีฬากรีฑาในโอลิมปิกฤดูร้อน 2020 – วิ่ง 10,000 เมตร บุคคลชาย

การแข่งขันกีฬากรีฑาในโอลิมปิกฤดูร้อน 2020 – วิ่ง 10,000 เมตร บุคคลชาย มีกำหนดจัดขึ้นระหว่างวันที่ 30 กรกฎาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 45 คน จาก 25 ประเทศโดยประมาณ
<templatestyles src="Template:TOC limit/styles.css" />
ภูมิหลัง.
การแข่งขันครั้งนี้จะเป็นการปรากฏตัวครั้งที่ 25 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1912
สถิติ.
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ดิอิมพีเรียล (มุมไบ)

<ns>0</ns>
 <revision>
 <parentid>10353222</parentid>
 <timestamp>2024-11-09T16:31:15Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11914552</origin>
 <model>wikitext</model>
 <format>text/x-wiki</format>
ดิอิมพีเรียล  เป็นตึกระฟ้าแฝดในย่านมหาเศรษฐีของมุมไบ ประเทศอินเดีย อาคารเป็นอาคารที่อยู่อาศัยหรูหราพิเศษ และเป็นที่อยู่อาศัยของเศรษฐีจำนวนหนึ่ง
กากตียกาลาโตรณัม

กากตียกาลาโตรณัม (Kakatiya Kala Thoranam) หรือ กาลาตียศิลาโตรณทวารัม  หรือบางครั้งเรียก ประตูวรังคัล ตามชื่อป้อมวรังคัลที่ตั้งอยู่ เป็นซุ้มประตู (โตรณัม) เก่าแก่ในอำเภดวรังคัล รัฐเตลังคานา ลักษณะทางสถาปัตยกรรมของโตรณัมนี้ถูกนำมาใช้เป็นตราของจักรวรรดิกากตียะ และในตราประจำรัฐเตลังคานา
ซุ้มประตูนี้สร้างขึ้นในราวศตวรรษที่ 12 ภายใต้การปกครองของจักรวรรดิกากตียะ และได้รับการเสนอชื่อเป็น "รายชื่อเบื้องต้น" ของแหล่งมรดกโลกของยูเนสโกเมื่อปี 2010
วัดสามกระบือเผือก

วัดสามกระบือเผือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามควายเผือก อำเภอเมืองนครปฐม จังหวัดนครปฐม พื้นที่ตั้งวัดมีเนื้อที่ 23 ไร่ 1 งาน 89 ตารางวา ตามหนังสือโฉนดเลขที่ 25788 เล่ม 258 หน้า 87
วัดสามกระบือเผือกตั้งวัดเมื่อ พ.ศ. 2415 ตามประวัติเล่าว่า มีพระภิกษุรูปหนึ่งชื่ออาจารย์โต เดินธุดงค์มาซึ่งไม่มีใครทราบว่าท่านมาจากไหน ได้มาปักกลดอยู่ที่บ้านสระน้ำหวาน ชาวบ้านมีความเลื่อมใสในปฏิปทาของท่านจึงนิมนต์ให้ท่านอยู่และพร้อมใจกันสร้างเสนาสนะเล็ก ๆ ให้เป็นสำนักสงฆ์ซึ่งตั้งอยู่ทางทิศเหนือของวัดสามกระบือเผือกในปัจจุบัน ห่างจากวัดประมาณ 3 กิโลเมตร ในระหว่างที่ท่านอยู่จำพรรษาที่สำนักสงฆ์ บ้านสระน้ำหวานนี้ มีเด็กชายชาเป็นลูกศิษย์คอยปรนนิบัติท่านอยู่ด้วย พร้อมกับเล่าเรียนหนังสือและวิชาการต่าง ๆ จากอาจารย์โต ควบคู่กันไปด้วย ต่อมาเด็กชายชาได้บรรพชาเป็นสามเณร จนกระทั่งอายุได้ 21 ปี ก็ได้อุปสมบทเป็นพระภิกษุในพระพุทธศาสนา ครั้นต่อมาอาจารย์โตได้คิดย้ายวัดมาตั้งในที่เหมาะสม จึงได้ย้ายมาอยู่ทางทิศเหนือของที่ตั้งวัดปัจจุบัน ระยะห่างประมาณครึ่งกิโลเมตร ต่อมาอาจารย์โตได้ชราภาพและมรณภาพลง ชาวบ้านจึงมอบให้พระภิกษุชาเป็นเจ้าอาวาสสืบต่อมา
พระภิกษุชาได้พิจารณาแล้วมีความเห็นว่า ที่ตั้งวัดในสมัยนั้นยังไม่เหมาะสม จึงได้ทำการย้ายที่ตั้งวัดใหม่เป็นครั้งที่ 3 โดยย้ายข้ามคลองลงมาทางทิศใต้ และได้ทำการสร้างวัดใหม่ในที่ตั้งปัจจุบัน เมื่อมีเสนาสนะพอสมควรแล้ว ก็มีนายหมวดอินทร์เป็นผู้อุปการะวัด มีการก่อสร้างอุโบสถประมาณ พ.ศ. 2423 ขนานนามวัดว่า วัดอินทาราม โดยเอานามของนายหมวดอินทร์มาตั้งเป็นชื่อวัด และได้รับพระราชทานวิสุงคามสีมาเมื่อ พ.ศ. 2435 ต่อมามีพ่อค้าเกวียนเทียมควายบรรทุกของเดินทางมาหลายเล่มเกวียน มาหยุดพักบริเวณวัด ชาวบ้านละแวกนี้ซึ่งเป็นชนชาวลาว จึงถือเอานิมิตรว่า ควายเผือกสามตัวเป็นมงคล ชาวบ้านจึงเปลี่ยนชื่อวัดเสียใหม่ว่า "วัดสามควายเผือก" ตั้งแต่นั้นมา วัดได้รับพระราชทานวิสุงคามสีมาครั้งหลังเมื่อวันที่ 10 มีนาคม พ.ศ. 2525
สองสิงห์ชาติไอ้เสือ

สองสิงห์ชาติไอ้เสือ  เป็นภาพยนตร์อเมริกันแนวคาวบอยตะวันตก ปี 1969 กำกับการแสดงโดย จอร์จ รอย ฮิลล์ เขียนบทภาพยนตร์โดย วิลเลียม โกลด์แมน ภาพยนตร์สร้างจากเรื่องราวของโจร 2 คนที่มีตัวตนอยู่จริงในหน้าประวัติศาตร์อเมริกัน โดยเป็นเรื่องของ "โรเบิร์ต ลีรอย ปาร์กเกอร์" หรือชื่อในวงการคือ บุตช์ แคสสิดี (นำแสดงโดย พอล นิวแมน) และคู่หูของเขา "แฮร์รี อลอนโซ ลองกาโบห์" หรือชื่อในวงการคือ ซันแดนซ์ คิด (นำแสดงโดย โรเบิร์ต เรดฟอร์ด) โจร 2 คนที่ใครต่อใครรักใคร่เอ็นดู แต่ถูกพวกพ่อค้าหมายหัว หลังจากปล้นรถไฟไปสองรอบ เขาทั้ง 2 ต้องหนีไปไกลถึงประเทศโบลิเวีย หลังออกฉายภาพยนตร์ประสบความสำเร็จอย่างสูงด้วยการได้รับรางวัลออสการ์ 4 สาขา และ ได้รับรางวัลแบฟตาถึง 9 สาขา ทำสถิติเป็นภาพยนตร์ที่ได้รับรางวัลแบฟตามากที่สุดในปีเดียวกันมาจนถึงปัจจุบัน รวมทั้งยังเป็นภาพยนตร์ที่สามารถทำรายได้มากที่สุดในปี ค.ศ. 1969 และได้รับการยกย่องจากสมาคมผู้เขียนบทภาพยนตร์แห่งสหรัฐอเมริกาให้อยู่ในรายชื่อ 100 ภาพยนตร์ที่มีการเขียนบทดีที่สุดในโลก โดยได้รับการจัดอันดับให้อยู่ในบทภาพยนตร์ที่ดีที่สุดในโลกอันดับที่ 7 
ในปี 2003 หอสมุดรัฐสภาได้คัดเลือกให้ภาพยนตร์เรื่องนี้อยู่ในหอทะเบียนภาพยนตร์แห่งชาติของสหรัฐอเมริกาในฐานะเป็นภาพยนตร์ที่แสดงออกถึงวัฒนธรรม, ประวัติศาสตร์ หรือสุนทรียศาสตร์ ต่อมาในปี 2007 สถาบันภาพยนตร์อเมริกันได้คัดเลือกให้เป็นภาพยนตร์อเมริกันที่ยิ่งใหญ่ที่สุดอันดับที่ 73
วัดแหลมมะเกลือ

วัดแหลมมะเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม ที่ดินตั้งวัดมีเนื้อที่ 18 ไร่ 3 งาน 40 ตารางวา มีที่ธรณีสงฆ์จำนวน 5 แปลง มีเนื้อที่ 73 ไร่ 2 งาน
วัดแหลมมะเกลือตั้งเมื่อ พ.ศ. 2438 ได้รับพระราชทานวิสุงคามสีมาเมื่อ พ.ศ. 2506 ผูกพัทธสีมาเมื่อ พ.ศ. 2522
อาคารเสนาสนะที่สำคัญ ได้แก่ อุโบสถ กว้าง 7.45 เมตร ยาว 22.50 เมตร สร้างเมื่อ พ.ศ. 2509 เป็นอาคารคอนกรีตเสริมเหล็ก ศาลาการเปรียญ กว้าง 16.27 เมตร ยาว 20.85 เมตร สร้างเมื่อ พ.ศ. 2516 เป็นอาคารคอนกรีตเสริมเหล็กทรงไทย 3 ชั้น ชั้นบนเป็นที่พังสงฆ์ หอสวดมนต์ กว้าง 14.30 เมตร ยาว 17.80 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 3 ชั้นหลังคาทรงไทยตรีมุข ชั้นบนเป็นที่เรียนพระปริยัติธรรม ชั้นกลางเป็นที่สวดมนต์ ชั้นล้างเป็นหอฉัน กุฏิสงฆ์ จำนวน 8 หลัง เป็นอาคารครึ่งตึกครึ่งไม้ 4 หลัง และตึก 4 หลัง ศาลาอเนกประสงค์ กว้าง 17.40 เมตร ยาว 18.57 เมตร สร้างเมื่อ พ.ศ. 2506 เป็นอาคารไม้ชั้นเดียว ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก ศาลาเฉลิมพระเกียรติ 2 ชั้น 1 หลัง กว้าง 15 เมตร 1 มุข หอระฆัง ศาลาประดิษฐานพระประจำวัน 7 วัน มณฑปประดิษฐานพระพุทธรูปสำคัญและพระบูรพาจารย์ และศาลาท่าน้ำ 2 หลัง รวมทั้งลานปฏิบัติธรรมและมีที่พักสำหรับผู้ปฏิบัติธรรมอย่างเพียงพอ
วัดสุขวราราม (จังหวัดนครปฐม)

วัดสุขวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนรวก อำเภอดอนตูม จังหวัดนครปฐม
วัดสุขวราราม เดิมชื่อ วัดดอนรวก ตั้งวัดเมื่อ พ.ศ. 2501 ได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 เป็นวัดเก่าแก่และได้ทำการบูรณะขึ้นมาใหม่ พระพุทธรูปที่มีชื่อเสียงของวัดสุขวรารามคือ "หลวงพ่อองค์ปฐมพุทธมหามงคล" ได้ทำการเปลี่ยนเครื่องทรงจากลายปูนปั้นองค์พระสีขาวเครื่องทรงสีทองเป็นสีเหลืองทองทั้งองค์
วัดสุขวรารามมีอุโบสถที่งดงามบริเวณโดยรอบจะปูกระบื้องสีขาวรอบ ๆ ทางเดินพระอุโบสถ ในช่วงวันวิสาขบูชาก็จะมีกิจกรรมเวียนเทียนรอบอุโบสถ ด้านการศึกษา ทางวัดยังให้ทางราชการตั้งโรงเรียนในที่ดินวัด คือ โรงเรียนวัดสุขวราราม สังกัดสำนักงานเขตพื้นที่การศึกษาประถมศึกษานครปฐม เขต 1
วัดบางเดื่อ (จังหวัดปทุมธานี)

วัดบางเดื่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเดื่อ อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 25 ไร่ 2 งาน 8 ตารางวา โฉนดเลขที่ 5651 ทางทิศตะวันออกติดต่อกับแม่น้ำเจ้าพระยา
วัดบางเดื่อสร้างเมื่อประมาณ พ.ศ. 2360 โดยมีชาวมอญซึ่งอพยพมาพึ่งพระบรมโพธิสมภาร ซึ่งมีพระมอญอพยพมาด้วย ได้สร้างวัดขึ้นและเรียกว่า "วัดบางเดื่อ" ตามที่ตั้งวัด วัดบางเดื่อได้รับพระราชทานวิสุงคามสีมาเมื่อวันที่ 22 มกราคม พ.ศ. 2448 
พื้นที่วัดเป็นที่ราบลุ่มอยู่ริมแม่น้ำเจ้าพระยา มีวังมัจฉา เป็นสถานที่ชาวบ้านและประชาชนทั่วไปจะมานั่งพักผ่อนหย่อนใจให้อาหารปลา ภายในวัดมีอาคารเสนาสนะต่าง ๆ ดังนี้ อุโบสถกว้าง 5.85 เมตร สร้างเมื่อ พ.ศ. 2489 กุฏิสงฆ์ จำนวน 8 หลัง ส่วนมากเป็นอาคารไม้ทรงไทยโบราณ หอสวดมนต์ ศาลาการเปรียญ สำหรับปูชนียวัตถุ มีพระประธานในอุโบสถเป็นพระพุทธชินราชจำลอง หน้าตักกว้าง 3 ศอก นอกจากนั้นยังมีพระพุทธรูปปางต่าง ๆ จำนวน 4 องค์
วัดบางเตยใน

วัดบางเตยใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 3 ไร่ มีที่ธรณีสงฆ์จำนวน 2 แปลง เนื้อที่ 3 ไร่ 1 งาน
วัดบางเตยในสร้างเมื่อวันที่ 20 เมษายน พ.ศ. 2450 เดิมชาวบ้านคลองโพได้จับจองที่ดินว่างเปล่าประมาณ 3 ไร่ และได้ตั้งวัดชื่อว่า วัดโพธิ์ ต่อมาเปลี่ยนชื่อมาเป็น "วัดบางเตยใน" ให้สอดคล้องกับชื่อหมู่บ้านที่ตั้งวัด การบูรณะพัฒนาวัดมีนายแทน ดอกละมุด ดำเนินการ นางกล้วยไม้ได้บริจาคเรือน 1 หลัง วัดบางเตยในได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมากว้าง 20 เมตร ยาว 60 เมตร ด้านการศึกษา ทางวัดได้ให้ทางราชการตั้งโรงเรียนในที่ดินของวัด
อาคารเสนาสนะที่สำคัญ ได้แก่ อุโบสถกว้าง 20 เมตร ยาว 60 เมตร สร้างเมื่อ พ.ศ. 2516 กุฏิสงฆ์จำนวน 3 หลัง เป็นอาคารไม้หลังคามุงกระเบื้อง หอสวดมนต์ ศาลาการเปรียญ ศาลาท่าน้ำ ฌาปนสถาน และหอระฆัง
วัดพิพิธธาราม

วัดพิพิธธาราม  เป็นวัดที่เมืองพระตะบอง จังหวัดพระตะบอง ประเทศกัมพูชา สร้างเมื่อ พ.ศ. 2431 ตรงกับสมัยพระบาทสมเด็จพระจุลจอมเกล้าเจ้าอยู่หัว ขณะที่พระตะบองเป็นประเทศราชของสยาม
อุโบสถสร้างเมื่อ พ.ศ. 2462 มีเจดีย์ประจำมุม สร้างกำแพงแก้วล้อมรอบ ตัวเจดีย์ประจำมุมสร้างหลังจากนั้น 10 ปี คือ พ.ศ. 2476 อุโบสถมีมุขประเจิดที่มีเครื่องลำยอง วัสดุเครื่องลำยองทำจากปูน ประกอบด้วย ช่อฟ้า ใบระกา หางหงส์ นาคสะดุ้ง งวงไอรา หน้าบันของอุโบสถเขียนเรื่องราวพุทธประวัติและทศชาติชาดก ผนังของอุโบสถยกสูง มีเสาพาไลขนาดเล็ก ตามปลายเสาพาไลมีการตกแต่งด้วยคันทวยที่เป็นรูปครุฑ ซุ้มประตูหน้าต่างเป็นเรื่องราวพุทธประวัติและชาดก ใบสีมามีลักษณะเป็นสีมานั่งแท่น ไม่มีการทำซุ้มครอบ
คณะกรรมการแห่งชาติ (โมนาโก)

คณะกรรมการแห่งชาติ  คือรัฐสภา (สภานิติบัญญัติ) แห่งราชรัฐโมนาโก โดยประกอบด้วยสมาชิกจำนวน 24 คนโดยมาจากการเลือกตั้ง โดยผู้แทนมีวาระห้าปี และถึงแม้ว่าสภาจะเป็นอิสระต่อเจ้าชาย แต่ทรงสามารถยุบสภาได้โดยจะต้องมีการเลือกตั้งใหม่ภายในระยะเวลาสามเดือน
ประมุขแห่งรัฐและคณะกรรมการแห่งชาติมีอำนาจนิติบัญญัติ มีหน้าที่ให้ความเห็นชอบต่อกฎหมายและงบประมาณ มีการประชุมทั่วไป 2 ครั้งต่อปี และในกรณีพิเศษหากประมุขของรัฐหรือสมาชิกจำนวน 2 ใน 3 ของคณะกรรมการแห่งชาติเรียกร้องให้มีการประชุม โดยเนื้อหาการประชุมจะเปิดเผยต่อสาธารณชนและได้รับการตีพิมพ์ลงในวารสาร Journal de Monaco ซึ่งเป็นวารสารทางการของโมนาโก พระราชบัญญัติ (กฎหมาย) นั้นจะถูกอภิปรายโต้แย้งในคณะที่ปรึกษารัฐบาล  หรือคณะรัฐมนตรี และเมื่อได้รับการรับรองแล้วจะต้องถวายให้เจ้าชายลงพระนามาภิไธยภายในระยะเวลาแปดสิบวันเพื่อสามารถบังคับใช้ได้ตามกฎหมาย ในกรณีที่ทรงไม่โต้แย้งในร่างกฎหมายภายในระยะเวลาสิบวันหลังจากได้รับร่างพระราชบัญญัติจะถือว่าทรงเห็นชอบ
สภาผู้แทนราษฎรลักเซมเบิร์ก

สภาผู้แทนราษฎรลักเซมเบิร์ก (,) เป็นสภานิติบัญญัติระบบสภาเดี่ยวแห่งราชรัฐลักเซมเบิร์ก ประกอบด้วยผู้แทนจำนวน 60 คน มาจากการเลือกตั้งโดยมีวาระครั้งละ 5 ปี จากการเลือกตั้งระบบสัดส่วนในแบบเขตเลือกตั้งแบบมีผู้แทนหลายคนทั้ง 4 เขต ใช้วิธีโดนต์ในการคำนวนที่นั่ง โดยผู้ลงคะแนนสามารถลงคะแนนให้แก่ผู้สมัครจำนวนกี่รายก็ได้โดยขึ้นอยู่กับเขตเลือกตั้งนั้นๆ สภามีที่ทำการอยู่ที่ โอแตลเดอลาช็องบร์ นครลักเซมเบิร์ก
บทบาทของสภาผู้แทนราษฎรนั้นบัญญัติไว้ในหมวดที่ 4 ของรัฐธรรมนูญ โดยหมวดแรกนั้นกล่าวถึงวัตถุประสงค์ของสภาเพื่อมีหน้าที่เป็นตัวแทนของประเทศ ลักเซมเบิร์กเป็นประเทศที่มีประชาธิปไตยระบบรัฐสภา โดยมีสมาชิกผู้แทนราษฎรมาจากการเลือกตั้ง หน้าที่หลักของสภาคือการผ่านกฎหมายจะต้องได้รับการลงมติจำนวนสองครั้ง โดยจะต้องเว้นระยะเวลาอย่างน้อยสามเดือนระหว่างการลงมติในแต่ละครั้งถึงจะผ่านเป็นกฎหมายได้ การลงมติในแต่ละครั้งจะต้องได้รับเสียงข้างมากเด็ดขาดโดยองค์ประชุมจะต้องมีสมาชิกอย่างน้อยครึ่งหนึ่งของสมาชิกทั้งหมด
รัฐสภาไอซ์แลนด์

รัฐสภาไอซ์แลนด์ หรือ อัลทิงกิ  คือรัฐสภาแห่งไอซ์แลนด์ซึ่งถือเป็นรัฐสภาที่เก่าแก่ที่สุดในโลก ก่อตั้งเมื่อ ค.ศ. 930 ที่เมือง Þingvellir ห่างจากเรคยาวิก (ซึ่งต่อมากลายเป็นเมืองหลวงของไอซ์แลนด์) ไปทางทิศตะวันออกประมาณ ในภายหลังจากการร่วมประเทศกับนอร์เวย์ใน ค.ศ. 1262 อัลทิงกิยังคงมีการประชุมสภาที่ Þingvellir อยู่จนถึง ค.ศ. 1800 และยกเลิกไป ต่อมาใน ค.ศ. 1844 ได้มีพระราชบัญญัติให้นำสภากลับมาทำหน้าที่อีกครั้งหนึ่งแต่ย้ายที่ประชุมไปอยู่ที่เรคยาวิก สภานิติบัญญัติที่เป็นระบบสภาเดี่ยวนั้นถูกนำกลับมาใช้ใน ค.ศ. 1845 และต่อมาใน ค.ศ. 1874 ได้ปรับเป็นระบบสองสภาโดยมีสภาที่สามที่มีบทบาทสำคัญต่อมาจนถึงค.ศ. 1991 สภาอัลทิงกิได้กลับมาเป็นสภาเดี่ยวอีกครั้งหนึ่ง 
รัฐสภาไอซ์แลนด์ประกอบด้วยสมาชิกจำนวน 63 คน ที่มาจากการเลือกตั้งทุก 4 ปี โดยระบบสัดส่วนแบบบัญชีรายชื่อ ที่ทำการรัฐสภาปัจจุบัน คือ Alþingishúsið สร้างขึ้นในปีค.ศ. 1881 โดยก่อสร้างจากหินสกัดของไอซ์แลนด์
รายชื่อรายการโทรทัศน์สตาร์ วอร์ส

แฟรนไชส์ "สตาร์ วอร์ส" มีการสร้างภาพยนตร์และรายการโทรทัศน์ออกมาอยู่หลายเรื่อง โดยมีแอนิเมชันสองชุดออกอากาศในช่วงกลางทศวรรษ 1980 ต่อมาในทศวรรษ 2000 มีการสร้างแอนิเมชันชุดจำนวนสองเรื่อง โดยดำเนินเรื่องอยู่ในสงครามโคลนในยุคไตรภาคต้น หลังดิสนีย์ซื้อกิจการของลูคัสฟิล์ม ' เป็นรายการโทรทัศน์ชุดเดียวที่ออกอากาศก่อนหน้านี้ที่ยังอยู่ในเส้นเรื่องหลัก ต่อมามีการสร้างแอนิเมชันชุดอีกสามเรื่อง ได้แก่ "เรเบลส์" ซึ่งผูกเนื้อเรื่องเข้ากับไตรภาคเดิม, "รีซิสแทนซ์" ซึ่งผูกเนื้อเรื่องเข้ากับไตรภาคต่อ และ ' แอนิเมชันชุดซึ่งแยกออกมาจาก "เดอะ โคลน วอร์ส" ออกอากาศบน ดิสนีย์+ ในปี ค.ศ. 2021 แอนิเมชันชุดอีกสองเรื่องได้แก่ ' ใน ค.ศ. 2021 และ ' ประกอบด้วย "เทลส์ออฟเดอะเจได" ใน ค.ศ. 2022 และ "เทลส์ออฟดิเอมไพร์" ใน ค.ศ. 2024 แอนิเมชันชุดสำหรับเด็กเรื่องแรก คือ "" ดำเนินเรื่องในยุค ออกอากาศในเดือนพฤษภาคม ค.ศ. 2023
ละครชุด "สตาร์ วอร์ส" แบบคนแสดงเรื่องแรกคือ "เดอะแมนดาลอเรียน" ออกอากาศครั้งแรกบนดิสนีย์+ ในเดือนพฤศจิกายน ค.ศ. 2019 และเกิดเป็นละครชุดแยกอีกสองเรื่อง ได้แก่ "คัมภีร์แห่งโบบ้า เฟตต์" และ "อาโซกา" รวมถึง "" ที่ดำเนินเรื่องอยู่ในยุคเดียวกัน นอกจากนี้ ยังมีละครชุดแบบคนแสดงเรื่องอื่น ๆ ได้แก่ "โอบีวัน เคโนบี", "แอนดอร์" และ "ดิแอโคไลต์"
แอนิเมชันชุด.
มีแอนิเมชันชุดเก้าเรื่องในแฟรนไชส์ "สตาร์ วอร์ส" ได้แก่ "ดรอยส์", "อีว็อกส์", "เดอะ โคลน วอร์ส", "เรเบลส์", "รีซิสแทนซ์", "ทีมโคตรโคลนมหากาฬ", "วิชันส์", "เทลส์" และ "เจ้าหนูเจไดตะลุยจักรวาล" รวมทั้งหมด 401 ตอน ตลอด 24 ปีของละครโทรทัศน์